armvectores/hy_wikipedia_2023 huggingface dataset:
Օրտայի թանգարան

Օրտայի թանգարան (հոլ.՝ Hortamuseum, ֆր.՝ Musée Horta), թանգարան Բելգիայի մայրաքաղաք Բրյուսելում, որի ցուցադրությունը նվիրված է ճարտարապետ Վիկտոր Օրտայի կյանքին ու ստեղծագործությանը։ Թանգարանը գտնվում է նույն շենքում, որը մի ժամանակ եղել է Օրտայի բնակության ու ստեղծագործելու վայրը։ 2000 թվականին թանգարանը Օրտայի նախագծով կառուցված երեք առանձնատների հետ ներառվել է Համաշխարհային ժառանգության ցանկի մեջ։


== Պատմություն ==
Շենքը կառուցվել է ըստ Օրտայի նախագծի և նրա պատվերով 1898-1901 թվականներին։ Անգամ շինարարության ավարտից հետո Օրտան շարունակել է փոփոխել տան տեսքը, 1906 թվականին տան մոտ այգի է ավելացվել։ Ապահարզանից հետո Օրտան վարձակալել է շինությունը, սակայն ի վերջո դառել է դրա սեփականատերն ու տան մշտական բնակիչը և որոշ փոփոխություններ է արել դրա ներքին հարդարման մեջ։ Օրտան մեծացրել է ստուդիան, բաց տեռաս ու ձմեռային այգի է ավելացրել։ Տան դիմացի տարածությունը փոփոխվել է 1911 թվականին Օրտայի կողմից ավտոտնակի կառուցումից հետ։ Տունը վաճառվել է Հենրի Պինտեին 1919 թվականին, իսկ 1926 թվականին շինության երկու մասերն առանձնացվել են իրարից։ Սուրբ Ժիլի կոմունան ձեռք է բերել տան բնակելի հատվածը 1961 թվականին՝ այնտեղ Օրտային նվիրված թանգարան կառուցելու նպատակով։ 1967 թվականին տունը վերանորոգվել է Ժան Դելիի ղեկավարությամբ, որից հետո շինության կառուցվածքը մեծապես սկսել է համապատասխանել թանգարանային նշանակությանը։ 1969 թվականին թանգարանը բացվել է հանրության համար։ 1970-ական և 1980-ական թվականներին ևս անց են կացվել վերանորոգման աշխատանքներ։


== Նկարագրություն ==
Թանգարանի ներսում գտնվում է մշտական ցուցադրություն, որը ներառում է մոդեռն ոճի կահույքի հավաքածու, արվեստի գործիքներ ու առարկաներ, որոնք օգտագործել են Օրտան ու իր ժամանակակիցները, այդ թվում` Օրտայի կյանքի հետ կապված փաստաթղթեր։ Թանգարանը կազմակերպում է Օրտայի և նրա արվեստի հետ կապված թեմատիկ ցուցահանդեսներ։ 
Թանգարանն ունի միջին չափեր և Օրտայի կողմից օգտագործվել է որպես յուրօրինակ «լաբորատորիա», որտեղ նա ուսումնասիրել է շինարարության տարբեր մեթոդներ` օգտագործելով լավագույն տեխնոլոգիաներ, որոնք հասանելի էին այդ ժամանակ։ Շինության ընդհանուր լայնությունը 12.5 մետր է, այդ թվում` 6.7 մետրը կազմում է բնակելի հատվածը, իսկ 5.8 մետրը՝ ստուդիան։ Տունն ունի երեք հարկ, դրա կտուրը թեքություն ունի երկու կողմերից։ Տան բակը քարապատ է և զարդարված է մետաղական բազրիքներով։ Շինությունը հայտնի է իր ապակե առաստաղով, որը տեղակայված է անմիջապես գլխավոր աստիճանավանդակի վերևում։ 


== Տես նաև ==
Բելգիայում ՅՈՒՆԵՍԿՕ-ի Համաշխարհային ժառանգության ցանկ


== Ծանոթագրություններ ==


== Արտաքին հղումներ ==
Voormalige woning en atelier van Victor Horta. Hortamuseum Inventaris van het Bouwkundig Erfgoed, van het Brussels Hoofdstedelijk Gewest
Animal Tracks

Animal Tracks, բրիտանական The Animals խմբի երկրորդ ալբոմը, որը լույս է տեսել 1965 թվականին։ ԱՄՆ֊ում ձայնասկավառը եղել է նույն անվամբ, իսկ ուրիշ վայերում շապիկները և երգացանկերը եղել է փոխված։
Ալբոմը գրավել է 2֊րդ հորիզոնականը Բրիտանիայում։


== Ստեղծագործությունների գրություն ==


=== Բրիտաիայում ստեղծված ===


==== Առաջին կողմ ====
«Mess Around» (Ahmet Ertegün) - 2:23
«How You’ve Changed» (Chuck Berry) - 3:15
«Hallelujah I Love Her So» (Ray Charles) - 2:49
«Կաղապար:Нп4» (Ray Charles, Allan Learner) - 3:28
«Կաղապար:Нп4» (Big Maceo Merriweather) - 4:16
«Roberta» (Al Smith, John Vincent) - 2:07


==== Երկրորդ կողմ ====
«I Ain’t Got You» (Clarence Carter) - 2:32
«Կաղապար:Нп4» (Jimmy Reed) - 2:57
«Կաղապար:Нп4» (Shirley Goodman, Leonard Lee) - 1:57
«For Miss Caulker» (Eric Burdon) - 4:02
«Կաղապար:Нп4» (Ellas McDaniel) - 2:49


== Ձայնագրման մասնակիցները ==
Էրիկ Բերսոն - վոկալ
Ալան Պրայս - ստեղնաշարային
Չաս Չանդլեռ - բաս կիթառ
Խիլտոն Բալենտայն - կիթառ
Ջոն Ստիլ - հարվածային


== Ծանոթագրություններ ==
Համլետ Ավետիսյան (ֆիզիկոս)

Անվան այլ կիրառումների համար տե՛ս՝ Համլետ Ավետիսյան (այլ կիրառումներ)Համլետ Կարոյի Ավետիսյան (դեկտեմբերի 5, 1945(1945-12-05), Երևան, Հայկական ԽՍՀ, ԽՍՀՄ), հայ ֆիզիկոս։ Ֆիզմաթ գիտությունների դոկտոր (1983), պրոֆեսոր (1990)։
Ա. Ավետիսյանի եղբայրը։


== Կենսագրություն ==
Համլետ Ավետիսյանը ծնվել է 1945 թվականին Երևանում։ 1968 թվականին ավարտել է Երևանի պետական համալսարանը։ 1971 թվականից աշխատում է Երևանի պետական համալսարանում, քվանտային Էլեկտրոնիկայի ամբիոնի վարիչ, ոչ-գծային Էլեկտրադինամիկայի ԳՀԼ ղեկավար։
Աշխատանքները վերաբերում են գերհզոր Էլեկտրամագնիսական դաշտերի հետ լիցքավորված մասնիկների և վակուումի փոխազդեցության հիմնարար հարցերին, որոնցով պայմանավորված են գերբարձր էներգիաների լազերային արագացուցիչների, ռենտգենյան լազերների ստեղծման, մեծ խտությամբ պոզիտրոնային փնջերի ստացման հիմնախնդիրները։ Զարգացրել է ռելյատիվիստական ոչ-գծային Էլեկտրադինամիկայի տեսությունը գերհզոր Էլեկտրամագնիսական դաշտերի դեպքում։ Հայտնաբերել է Էլեկտրամագնիսական ալիքից մասնիկների անդրադարձման և զավթման, միջավայրում Էլեկտրոնային հիսթերեզիսի ոչ-գծային երևույթները։


== Երկեր ==
Հեղինակ է «Ռելյատիվիստական ոչ-գծային Էլեկտրադինամիկ» մենագրության։

Комптон-эффект в среде вблизи черенковского конуса, 1972.


== Պարգևներ ==
ՀԼԿԵՄ մրցանակ, 1978
Պողոսյան մրցանակ, 2003
ՀՀ ԿԳՆ ԳՊԿ «Արդյունավետ գիտաշխատող - 2013» մրցույթի հաղթող (ծածկագիր՝ 13PR-1C0072)
ՀՀ ԿԳՆ ԳՊԿ «Արդյունավետ գիտաշխատող - 2014» մրցույթի հաղթող (ծածկագիր՝ 14PR-1C0032)


== Ծանոթագրություններ ==
Ջոն Բերնեթ

Ջոն Բերնեթ (անգլ.՝ John Burnet; դեկտեմբերի 9, 1863(1863-12-09), Էդինբուրգ, Շոտլանդիա, Մեծ Բրիտանիայի և Իռլանդիայի միացյալ թագավորություն - մայիսի 26, 1928(1928-05-26), Սենտ Էնդրյուս, St Andrews, Ֆայֆ, Շոտլանդիա, Միացյալ Թագավորություն), շոտլանդացի հունագետ (հելլենիստ)։ Եղել է Սեյնթ Էնդրյուսի համալսարանի պրոֆեսոր (1891-1926)։ 1916 թվականին դարձել է Բրիտանական ակադեմիայի անդամ։ Հիմնական աշխատությունները վերաբերում են հին հունական փիլիսոփայությանը։ Հայրը եղել է փաստաբան։


== Ծանոթագրություններ ==
Ախտից ձոր

Ախտից ձոր, Աղտից ձոր, լեռնանցք Հայկական Պարի հատվածում։ Հնում Աղտից Ձոր Մեծ Հայքի Այրարատ աշխարհի Բագրևանդ գավառում
:


== Ծանոթագրություններ ==
Պլեեբո շրջան

Պլեեբո (անգլերեն՝ Pleebo) կամ Սոդեկեն (անգլերեն՝ Sodeken), շրջան Լիբերիայի հարավում գտնվող Մերիլենդ երկրամասի հարավում։ Այն Մերիլենդի 2 շրջաններից ամենամեծն է։ Բնակչությունը հիմնականում խոսում է սովորական և լիբերիական անգլերենով, նաև տեղական լեզուներով (Կփելլե լեզու)։


== Տեսեք նաև ==
Բարրոբո շրջան
My Love

«My Love», ամերիկացի երգիչ Ջասթին Թիմբերլեյքի երգն է, համագործակցությամբ ամերիկացի ռեփեր T.I.-ի հետ։ Այն թողարկվել է 2006 թվականի հոկտեմբերի 24-ին, որպես Ջասթինի «FutureSex/LoveSounds» կոչվող երկրորդ ստուդիական ալբոմի երկրորդ սինգլ։ Երգը գրվել է Ջասթի Թիմբերլեյքի, Թիմբալենդի, Դանյայի և T.I.-ի կողմից։
Rolling Stone ամսագրի հետ հարցազրույցում Ջասթինը նշել է որ երգի ստեղծման գործընթացը պահանջել է 2 ժամ պատկերացնելու և կատարելու համար։ Երգը նա նաև բնութագրել է որպես «ռոք-տեխնո բալլադ»։ Երաժշտական քննադատները երգին հիմնականում տվել են դրական արձագանքներ, սակայն որոշները քննադատել են երգի խոսքերի որոշ մասեր։ Pitchfork Media ընկերությունը իր 2006 թվականի լավագույն 100 երգերի ցանկում «My Love» երգին տվել է առաջին հորիզոնականը։ 2007 թվականին երգը Գրեմմիի 49-րդ մրցանակաբաշխությունում ստացել է «Լավագույն ռեփ/երգող համագործակցություն» մրցանակը։
Երգի տեսահոլովակի պրեմիերան կայացել է 2006 թվականի հոկտեմբերի 23-ին։ Տեսահոլովակը նկարահանվել է ռեժիսոր Փոլ Հանթերի կողմից։ Տեսահոլովակում բացի Ջասթինից և T.I.-ից նաև նկարահանվել է երգի համահեղինակ և պրոդյուսեր Թիմբալենդը։ Տեսահոլովակը 2007 թվականի MTV երաժշտական տեսահոլովակի մրցանակաբաշխությունում ստացել է «Լավագույն խորեոգրաֆիա» մրցանակը։


== Նախապատմություն ==
2005 թվականի դեկտեմբերին Ջասթին Թիմբերլեյքը սկսում է աշխատել «FutureSex/LoveSounds» ալբոմի վրա։ Առաջին 3 շաբաթների ընթացքում, «My Love» երգը մեկն է եղել այն մի քանի երգերից, որոնք արդեն ձայնագրվել էին։ «Rolling Stone» ամսագրի հետ հարցազրույցում նա նշել է, որ երգի ստեղծումը տևել է մոտավորապես 2 ժամ։ MTV News-ի հետ հարցազրույցում նա խոսելով «FutureSex/LoveSounds» ալբոմի մասին, ասել է, որ ալբոմի երկրորդ կեսի բոլոր երգերը (այդ թվում «My Love» երգը) սիրո թեմայով են։
Երգում ռեփ հատված ունենալու գաղափարը ի սկզբանե եղել է Ջասթին Թիմբերլեյքինը։ Նա խորհրդակցել է երգի համահեղինակ և պրոդյուսեր Թիմբալենդի հետ, ով համաձայնել է այդ գաղափարի հետ և առաջարկել է ռեփեր T.I.-ի մասնակցությունը։ Ջասթինը տվել է իր համաձայնությունը այդ առաջարկին, չնայած ունենեցել է կասկածներ որ T.I.-ը կհամաձայանվի ընդունել առաջարկը։


== Երգացանկ ==


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹուբում
Աստերոիդների ցանկ (88501-88600)

Աստերոիդների ցանկ (88401-88500)  • Աստերոիդների ցանկ  • Աստերոիդների ցանկ (88601-88700)
 Աստերոիդների ցանկ (88401-88500)  • Աստերոիդների ցանկ  • Աստերոիդների ցանկ (88601-88700)


== Աղբյուր ==
«Discovery Circumstances: Numbered Minor Planets (85001)-(90000)»։ www.minorplanetcenter.net
Հունաստանում ՅՈՒՆԵՍԿՕ-ի Համաշխարհային ժառանգության ցանկ

Հունաստանում ՅՈՒՆԵՍԿՕ-ի համաշխարհային ժառանգության մեջ ընդգրկված է 17 անուն (2012 թվականի տվյալներ) օբյեկտ, որը կազմում է համաշխարհային ընդհանուր ժառանգության 1,4 %-ը (2015 թվականի տվյալներով՝ 1079 օբյեկտ)։ Բոլոր օբյեկտները ցանկի մեջ ներառված են մշակութային չափանիշներով, ընդ որում, դրանցից որոշները ճանաչվել են մարդկային հանճարի գլուխգործոց։ Բացի այդ, 2014 թվականի տվյալներով՝ Հունաստանի տարածքում գտնվող 8 օբյեկտ գտնվում են համաշխարհային ժառանգության ցանկում ընդգրկվող թեկնածուների ցանկում։
Հունաստանը 1981 թվականի հուլիսի 24-ին վավերացրել է մշակութային և բնության համաշխարհային հուշարձանների պաշտպանության մասին հռչակագիրը։
Հունաստանի Հանրապետության տարածքում գտնվող առաջին օբյեկտը գրանցվել է 1986 թվականին՝ ՅՈՒՆԵՍԿՕ-ի համաշխարհային ժառանգության կոմիտեի 10-րդ նստաշրջանում։


== Ցանկ ==
Այս աղյուսակում օբյեկտները դասավորված են ՅՈՒՆԵՍԿՕ-ի համաշխարհային ժառանգության ցանկում ընդգրկվելու ժամանակաշրջանի։


== Տե՛ս նաև ==
Համաշխարհային Ժառանգություն
Հունաստան


== Արտաքին հղումներ ==

Հունաստանում ՅՈՒՆԵՍԿՕ-ի Համաշխարհային ժառանգության օբյեկտների ցանկ (անգլ.)
Հունաստանում ՀԺ-ի օբյեկտների հղումներ (անգլ.)
Մարտին Վատտ

Մարտին Վատտ (անգլ.՝ Martin Watt, 20-րդ դար), բրիտանացի աստղագետ, աշխատել է Լոուելի աստղադիտարանում։
Փոքր մոլորակների կենտրոնի տվյալներով Վատտը 1982 թվականին իր Լոուելի աստղադիտարանում աշխատելու ժամանակ հայտնաբերել է չորս աստերոիդ։


== Ծանոթագրություններ ==


== Արտաքին հղումներ ==
Տոյամա (քաղաք)

Տոյամա (ճապ.՝ 富山市 Տոյամա-սու ), կենտրոնական քաղաք Ճապոնիայում, Տոյամա պրեֆեկտուրայի վարչական կենտրոնը։ Գտնվում է Ճապոնական ծովի ափին` Հոնսյու կղզում, Տոկիոյից 300 կմ հյուսիս-արևմուտք։ Հիմնադրվել է 1889 թվականի ապրիլի 1-ին։ 2008 թվականից այն ճանաչվել է որպես քաղաքների էկոլոգիական մոդել։
Քաղաքի տարածքը կազմում է 1241,85 կմ², բնակչությունը կազմում է 419 008 մարդ ( 2014 թվականի հուլիսի 1), խտությունը` 337,41 մարդ/կմ²։
Քաղաքն ունի նավահանգիստ, երկաթուղային կայարան, միջազգային օդանավակայան։


== Պատմական տարեթվեր ==
1583 թվական - զորահրամանատար Սացուս Նարիմասը միացրեց Էթյուն (Տոյամայի հին անվանումը)
1871 թվական - Տոյամայում ոստիակական կառավարման հիմնում
1889 թվական - Քաղաքական համակարգի կառավարման հիմնում
1945 թվական - Քաղաքը փաստացի ջնջվեց երկրի երեսից ամերիկյան ավիացիայի ռմբակոծության հետևանքով


== Ընդհանուր նկարագիր ==
Տոյամա քաղաքը համարվում է Տոյամա պրեֆեկտուրայի վարչական կենտրոնը, տեղակայված Ճապոնական ծովի ափին, Տյուբու շրջանում (Հոնսյու կղզու կենտրոնական մաս)։ Քաղաքը գտնվում է Տոյամա հովտում, երեք կողմից՝ արևելքից, արևմուտքից և հրարավից շրջապատված է բարձր լեռներով։ Իսկ հյուսիսում ափը ողողում են Ճապոնական ծով թափվող  Տոյամա  ծոցի ջրերը։ «Տոյամա» բառի հիերոգլիֆը կարելի է վերծանել որպես «լեռներով հարուստ» կամ «հարուստ լեռներ»։ Այնպիսի գետեր, ինչպիսիք են Ձյոգանձի-գավան, Ձինձու-գավան, Սյո-գավան և այլն, սկիզբ առած երկու-երեք հազար մետր բարձրության լեռներից, կազմավորել են Տոյամա հովիտը։ Այդպիսի աշխարհագրական պայմանականությունը ձևավորում է Տոյամայի կլիմայական առանձնահատկությունները. այստեղ ամռանը շատ են լինում անձրևներ,իսկ ձմռանը ձյան առատ տեղումներ։ Ճապոնական ծովից փչող քամիները բերում են ամպեր, որոնք չեն կարող հաղթահարել լեռների բարձրությունը, և դրանք լիցքաթափում են տեղումներ Տոյամական հովտի վրա, որին փոխաբերական իմաստով կարելի է անվանել բնական ամֆիթատրոն։ «Ձյունե երկրի» բնական երևույթի հետևանքով Տոյամայում ձյան շերտի միջին տարեկան հաստությունը,  աշխարհում զբաղեցնում է 4-րդ տեղը:1981-ից մինչև 2010 թվականը այդտեղ տեղացել է  միջինը 383 սմ ձյուն։
Այս աշխարհագրական պայմանները Տոյամային տալիս են համեղ բնական աղբյուրներ, որոնք ապահովում են ոչ միայն բրնձի աճեցումը, այլ նաև ներկայացնում են ամուր հիդրոէլեկտրական ռեսուրսներ և հնարավորություն են տալիս ժամանակակից արդյունաբերությանը։ Բացի ժամանակակից գյուղատնտեսական և ձկնաբուծական տնտեսությունից այստեղ գոյություն ունեն գործարաններ, որոնք արտադրում են պլասմասե և ալյումինե, մեքենաշինական, դեղագործական իրեր և այլն։ Դեղագործությունը Տոյամայում ունի երկար սովորույթներ, որոնք սկսվել են դեռևս 17֊րդ դարի 90֊ական թվականներից։ Դեղագործական առևտուր է կատարվել ողջ Ճապոնիայում։
Ծովային նավահանգիստը և օդանավակայանը քաղաքը միացնում են ոչ միայն ճապոնական, այլ նաև հյուսիս֊արևելյան Ասիայի խոշոր քաղաքների, այդ թվում Վլադիվաստոկի հետ։


== Եղբայր-քաղաքներ ==
 Բրազիլիա Մոժի-դաս-Կրուզիս, Սան Պաուլու նահանգ 1979 թվականի նոյեմբերի 8-ից
 Չինաստան Ցինհուանդաո 1981 թվականի մայսի 7-ից
 ԱՄՆ Դարհեմ, Հյուսիսային Կարոլինա 1898 թվականի հունիսի 13-ից
 Ավստրալիա Վելինգթոն, Նոր Հարավային Ուելս 1992 թվականի օգոստոսի 24-ից


== Ծանոթագրություններ ==


== Արտաքին հղումներ ==
Официальный сайт(ճապոներեն)
Հրաչիկ Վարդանյան

Հրաչիկ Եղիշեի Վարդանյան (մայիսի 29, 1929(1929-05-29), Կրասնոդար, Հյուսիսկովկասյան երկրամաս, ՌԽՖՍՀ, ԽՍՀՄ), կուսակցական և պետական աշխատող, բժշկական գիտությունների թեկնածու (1972), ԽՄԿԿ անդամ (1953), ՀԽՍՀ գերագույն խորհրդի պատգամավոր։
Խորհրդային կուսակցական և պետական աշխատող Եղիշե Վարդանյանի որդին։


== Կենսագրություն ==
Ավարտել է Երևանի բժշկական ինստիտուտի բուժական ֆակուլտետը (1954)։ 1954 թվականից եղել է Արթիկի շրջսովետի գործկոմի առողջապահության բաժնի վարիչ, այնուհետև նույն շրջանի գլխավոր բժիշկ, 1959 թվականից՝  ՀԽՍՀ առողջապահության նախարարության կուրորտասանատորիական գլխավոր վարչության պետի տեղակալ, 1960 թվականից՝ Երևանի պրոֆեսոր Յոլյանի անվան կլինիկական հիվանդանոցի գլխավոր բժշկի տեղակալ։ 1962 թվականից՝ ՀԿԿ ԿԿ վարչության մարմինների բաժնի հրահանգիչ, 1963 թվականից՝ Հայկական ԽՍՀ առողջապահության նախարարի առաջին տեղակալ։ 1973 թվականից եղել է ՀԽՍՀ Նախարարների խորհրդի գործերի կառավարիչ։ 1976-1981 թվականներին՝ ՀԿԿ ՎՀ-ի անդամ, 1981 թվականից՝ ՀԿԿ ԿԿ-ի անդամության թեկնածու, ՀԽՍՀ IX-XI գումարումների Գերագույն խորհրդի պատգամավոր, ՀԽՍՀ Նախարարների խորհրդի Նախագահության անդամ։ 1991-1994 թվականներին եղել է ՀՀ պետեկամուտների ծառայության ֆինանսատնտեսագիտական վարչության պետ։ 1990 թվականից՝ ԽՍՀՄ անհատական թոշակառու։


== Պարգևներ ==
Պարգևատրվել է Աշխատանքային կարմիր դրոշի և «Պատվո նշան» (2) շքանշաններով։


== Ծանոթագրություններ ==
Կաֆուե

Կաֆուե (անգլերեն՝ Kafue River)՝ գետ Աֆրիկայում, որը հոսում է Զամբիայի տարածքով։ Կաֆուեն Զամբեզի գետի ձախ վտակն է։ Գետի երկարությունը մոտ 1600 կմ է, ջրահավաք ավազանի մակերեսը՝ 154 829 կմ2։ Ջրի միջին հոսքը 314 մ3/վ է։
Կաֆուե գետի վրա 1974 - 1977 թվականներին կառուցվել է ամբարտակ, որն ունի 62 մ բարձրություն, 1800 մ՝ երկարություն, իսկ ջրամբարի հայելու մակերեսը 390 կմ2 է։
Կաֆուեն, ինչպես նաև Աֆրիկայի հարավ-կենտրոնական մասի մյուս գետերն, ունեն սեզոնային մեծ տատանում։ Անձրևային եղանակին մակարդակը շատ բարձր է, իսկ չորային եղանակին սակավաջուր է։
Կաֆուեն Հարավային Աֆրիկայի խոշարագույն գետերից է։


== Աղբյուրներ ==


== Արտաքին հղումներ ==
Kafue River (անգլ.)
Kafue River Basin Archived 2016-10-12 at the Wayback Machine. (անգլ.)
Անյա Չալոտրա

Անյա Չալոտրա (անգլ.՝ Anya Chalotra, հուլիսի 21, 1996(1996-07-21), Վուլվերհեմպտոն, Ուեսթ Միդլանդս, Արևմտյան Միդլենդս, Անգլիա, Միացյալ Թագավորություն), բրիտանացի դերասանուհի հնդկական ծագումով։ Առավել հայտնի է ամերիկյան Նեթֆլիքս հեռուստաալիքի «Կախարդը» սերիալի Վենգերբերգի Յենիֆերի դերով։


== Կենսագրություն ==
Անյա Չալոտրան ծնվել է 1996 թվականի հուլիսի 21-ին Մեծ Բրիտանիայի Վուլվերհեմպտոն քաղաքում։ Ունի հնդկական արմատներ հոր կողմից և անգլիական՝ մոր կողմից։ Ավագ քրոջ և կրտսեր եղբոր հետ մեծացել է Սաութ Սթաֆորդշիրի Լոուր Փեն գյուղում։ Չալոտրան ավարտել է իգական սեռի համար նախատեսված Բրյուդի Սուրբ Դոմինիկի դպրոցը, իսկ դերասանական կրթությունը ստացել Է Լոնդոնի երաժշտության և դրամատիկական մշակույթի ակադեմիայում և Գիլդհոլլի երաժշտության և թատրոնի դպրոցում։


== Կարիերա ==
2016 թվականին Անյան խաղացել է թատրոնում։ 2018 թվականին նկարահանվել է «Թափառող ծարավ» հեռուստասերիալում և «Սպանություններ այբբենական կարգով» մինի սերիալում։ 2019 թվականին Չալոտրան մարմնավորել է Վենգերբերգի Յենիֆերի դերը ամերիկյան Նեթֆլիքս հեռուստաալիքի «Կախարդը» ֆենտեզի սերիալի առաջին եթերաշրջանում։


== Ֆիլմագրություն ==


== Ծանոթագրություններ ==
Իտինգա

Իտինգա (պորտ.՝  Itinga), համայնք Բրազիլիայում՝ Մինաս Ժերայս նահանգի կազմում։ Գտնվում է Ժեկիտինոնյայի հարավարևմտյան մասում։ Բնակչությունը կազմում 14 051մարդ՝ 2006 թվականի տվյալներով։ Գրավում է 1 640,657 կմ2 տարածք։ Բնակչության խտությունը կազմում է՝ 8,6 մարդ/կմ2։


== Պատմություն ==
Քաղաքը հիմնադրվել է 1943 թվականի դեկտեմբերի 31-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 26.891.967,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.923,74 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,624 (տվյալները ՄԱԿ-ի զարգացման ծրագրի)։
Սոֆիևկա (գյուղ, Նովի Բուգի շրջան)

Անվան այլ կիրառումների համար տե՛ս՝ ՍոֆիևկաՍոֆիևկա (ուկրաիներեն՝ Софіївка), գյուղ Ուկրաինայի Նիկոլաևի մարզի Նովի Բուգի շրջանում։ Հիմնադրվել է 1809 թվականին։
2001 թվականի տվյալներով Սոֆիևկա գյուղում բնակվում էր 1 289 մարդ։ Բնակավայրը զբաղեցնում է 3,3 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վոլոկիտինո (գյուղ, Պուտիվիլի շրջան)

Վոլոկիտինո (ուկրաիներեն՝ Волокитине), գյուղ Ուկրաինայի Սումիի մարզի Պուտիվիլի շրջանում։
2001 թվականի տվյալներով Վոլոկիտինո գյուղում բնակվում էր 515 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջմեդե

Ջմեդե, գյուղ Օսմանյան կայսրությունում, Տրապիզոնի վիլայեթի Կելկիթի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Դոստոևսկի (խառնարան)

Անվան այլ կիրառումների համար տե՛ս՝ Դոստոևսկի (այլ կիրառումներ)Դոստոևսկի, խառնարան Մերկուրի մոլորակի 45.1° հարավային լայնության և 176.4° արևմտյան երկայնության վրա։ Տրամագիծը կազմում է 411 կմ։ 1979 թվականին Միջազգային աստղագիտական միությունը հաստատել է այս խառնարանի անվանումը Ֆյոդոր Դոստոևսկու (1821 - 1881) պատվին։


== Տես նաև ==
Մերկուրիի երկրաբանություն
Մերկուրիի խառնարանների ցանկ
Մերկուրիի երկրաբանական առանձնահատկությունների ցանկ


== Ծանոթագրություններ ==
Caffè Bardi

Caffè Bardi, նախկին սրճարան, որը կարևոր հանդիպման վայր է եղել 19-րդ դարից մինչև 20-րդ դարի կեսերը Իտալիայի Տոսկանա շրջանի Լիվոռնո քաղաքի մտավորականների համար։ Սրճարանը, որը գտնվել է Կաիրոլի փողոցի և Կավոուր հրապարակի անկյունում, այլևս գոյություն չունի։ 

Ֆլորենցիայում Caffè Michelangiolo-ն ծառայել է որպես Մաքիայոլի շարժման նկարիչների հանդիպման վայր, Լիվոռնոյում 20-րդ դարի առաջին տասնամյակներում նույն դերը խաղացել է այս սրճարանը` Gruppo Labronico նկարիչների տեղական խմբի համար

Հիմնադրված լինելով 1908 թվականին Ուգո Բարդիի կողմից` սրճարանը հայտնի է դարձել ժամանակակից արվեստի տարբեր գործերով։ Սրճարանի հաճախակի այցելուներից է եղել Ամեդեո Մոդիլիանին։ Ըստ լեգենդի` Մոդիլիանին մի անգամ այստեղ է բերել իր ավանգարդ քանդակներից մեկը` իր ընկերներին ցույց տալու համար, սակայն քանդակի վատ ընդունելությունն ընկերների կողմից ստիպել է նրան այրել այն մոտակա փոսում։ Սրճարանը փակվել է 1921 թվականին։


== Ծանոթագրություններ ==
Վոյ Վոժ (Կեմիսի վտակ)

Անվան այլ կիրառումների համար տե՛ս՝ Վոյ Վոժ (այլ կիրառումներ) Վոյ Վոժ  (ռուս.՝ Вой-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կեմիս գետի աջ ափին 7 կմ հեռավորության վրա։ Գետի երկարությունը կազմում է 34 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200212103000021395
Կոդը ըստ հիդրոլոգիական հետազոտության (ՌԴ) — 103002139
Ավազանի կոդը — 03.02.02.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Սեն Վիկտոր (Ալյեի գավառ)

Սեն Վիկտոր (ֆր.՝ Saint-Victor), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Հյուսիսարևելյան Մոնլյուսոն կանտոնի կազմի մեջ։ Հանդիսանում է Մոնլյուսոն շրջանը։
Համայնքի INSEE կոդ՝ 03262։


== Բնակչություն ==
Համայնքի բնակչությունը 2008 թվականին կազմում էր 2014 մարդ։


== Տնտեսություն ==
2007 թվականի տվյալներով 1416 աշխատունակ տարիքի մարդկանցից (15-64 տարեկան) 1024-ը տնտեսապես ակտիվ էին, 392-ը անգործունակ (ակտիվության ցուցանիշը 72,3 %, 1999 թվականին եղել է՝ 73,0 %)։ 1024 աշխատունակ բնակիչներից 949-ը աշխատում էին (496 տղամարդ և 453 կին), անաշխատանք էին 75-ը (27 տղամարդ և 48 կին)։ 392 անգործունակ մարդկանցից 109-ը աշակերտներ կամ ուսանողներ են, 187-ը թոշակառու, 96-ը անաշխատունակ էին այլ պատճառներով։


== Տեսարժան վայրեր ==
Պասսա դղյակ
Սեն Վիկտոր եկեղեցի՝ XIII դար
Տիզոն դղյակ


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սեն Վիկտոր» (ֆրանսերեն)։ Արխիվացված օրիգինալից 2012-10-07-ին։ Վերցված է 2012-7-7 
«Սեն Վիկտոր» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
Պիեռ Բալմեն

Պիեռ Բալմեն (ֆր.՝ Pierre Balmain, մայիսի 18, 1914(1914-05-18)[…], Saint-Jean-de-Maurienne - հունիսի 29, 1982(1982-06-29)[…], Նյոյի սյուր Սեն), ֆրանսիացի մոդելյոր, սեփական նորաձևության տան հիմնադիր (1945)։ Նա ուներ «couturier queens» մականունը։


== Կենսագրություն ==
Պիեռը 7 տարեկան էր, երբ հայրը մահացավ։ Փոքր ժամանակ նա սիրում էր երաժշտությունը, ցանկանում էր դաշնակահար դառնալ։
Գեղարվեստի դպրոցն ավարտելուց հետո, 1934-1939 թվականներին աշխատել է նորաձևության դիզայներ Էդվարդ Մոլինեի համար։ Պատերազմը սկսելուց հետո տեղափոխվել է Լյուսիեն Լելենգի նորաձևության տուն, որտեղ միաժամանակ աշխատեց Կրիստիան Դիորի հետ։ 1945 թվականին նա Փարիզում բացեց «Գեղեցկուհի» անունով իր առաջին բուտիկը, որը ստացել է իր ամենահայտնի ուրվագիծը։ Հետագայում բուտիկներ ուներ Վենեսուելայում, Բրազիլիայում և Նյու Յորքում։
1947 թվականին Բալմենը թողարկեց Elysees 64-83 օծանելիքը (նրա հեռախոսահամարը)։ Դրան հաջորդեցին Jolie Madam, Vent-Vert և Ivoire բույրերը։ 1957 թվականին «Փարիզուհին» և «Երբ խառնվում են կանայք» ֆիլմերի համար ստեղծել է զգեստներ։


== Մահ ==
Պիեռ Բալմենը մահացել է 68 տարեկանում Փարիզի ամերիկյան հոսպիտալում քաղցկեղից։


== Հրապարակումներ ==
Balmain, Pierre, My Years and Seasons, Cassell, London 1964


== Ծանոթագրություններ ==


== Արտաքին հղումներ ==
Дом Balmain
Լեոն Գորեցկա

Լեոն Գորեցկա (գերմ.՝ Leon Goretzka, փետրվարի 6, 1995(1995-02-06), Բոխում, Առնսբերգ, Հյուսիսային Հռենոս-Վեստֆալիա, Գերմանիա), գերմանացի ֆուտբոլիստ, կիսապաշտպան։ Հանդես է գալիս գերմանական «Մյունխենի «Բավարիա»»-ի և Գերմանիայի ազգային հավաքականի կազմում։


== Ակումբային կարիերա ==


=== «Բոխում» ===
«Բոխում» ֆուտբոլային ակումբի կազմում իր դեբյուտը Լեոնը նշել է 2012 թվականի օգոստոսի 4-ին՝ «Դինամո Դրեզդեն»-ի դեմ խաղում։ Այդ խաղում էլ նա խփել է իր առաջին գոլը թիմի կազմում։


=== «Շալկե 04» ===
2013 թվականի հունիսին ֆուտբոլիստը տեղափոխվել է «Շալկե 04»։ Թիմը նրա տրանսֆերի համար վճարել է 4 միլիոն եվրո։
Թիմի կազմում իր առաջին գոլը նա խփել է օգոստոսի 5-ին՝ «Նյոտինգեն»-ի դեմ խաղում։ Բունդեսլիգայում նա իր դեբյուտը նշել է 2013 թվականի օգոստոսի 11-ին՝ «Համբուրգ»-ի դեմ խաղում։


== Միջազգային կարիերա ==
Գերմանիայի ազգային հավաքականի կազմում իր դեբյուտը նշել է 2014 թվականի մայիսի 13-ին՝ Լեհաստանի հավաքականի դեմ խաղում։


== Վիճակագրություն ==


=== Ակումբային ===
2017 թվականի մայիսի 21-ի դրությամբ


=== Միջազգային ===
2017 թվականի հունիսի 22-ի դրությամբ


== Նվաճումներ ==


=== Միջազգային ===


====== Գերմանիա ======
ՈՒԵՖԱ Եվրոպայի մինչև 17 տարեկանների առաջնություն (երկրորդ տեղ). 2012
Ամառային օլիմպիական խաղեր (արծաթե մեդալ). 2016


=== Անհատական ===
Ֆրից Վալտերի մեդալ. Մինչև 17 տարեկանների ոսկե մեդալ 2012


== Ծանոթագրություններ ==


== Արտաքին հղումներ ==
Գորեցկայի պաշտոնական Ֆեյսբուքի էջը
Գորեցկայի պաշտոնական Տվիտերի էջը
Գորեցկայի պաշտոնական Ինստագրամի էջը
Գորեցկան transfermarkt-ում
Գորեցկան soccerbase.com-ում
Գորեցկան WhoScored.com կայքում
Գորեցկան Բավարիա Մյունխենի պաշտոնական կայքում
Գորեցկան ՈՒԵՖԱ-ի պաշտոնական կայքում
Գորեցկան ՖԻՖԱ-ի պաշտոնական կայքում(չաշխատող հղում)
Շլյախտա

Շլյախտա (լեհերեն՝ szlachta, վերին հին գերմանական stahta—ցեղ, տոհմ), Կենտրոնական Եվրոպայի մի շարք երկրներում (հատկապես՝ Լեհաստանում, Լիտվայում) իշխող ֆեոդալական դասակարգի հիմնական մասի անվանումը։ Սկզբնապես շլյախտա կոչվում էր ասպետների՝ աշխարհիկ ֆեոդալների ստորին խումբը։ 16—18-րդ դարերում Ռեչ Պոսպոլիտայում հաստատվեց շլյախտային հանրապետություն։ Ի տարբերություն Կենտրոնական Եվրոպայի երկրների, լեեհական շլյախտայի բնակչության ընդհանուր թվում մեծ տոկոս է կազմել (8—20%)։ Շլյախտային, որպես արտոնություն, արգելվում էր «ոչ-շլյախտային» աշխատանքը (արհեստավորություն, առևտուր են)։
Ռեչ Պոսպոլիտայի բաժանումից հետո շլյախտան հավասարեցվել է Ռուսաստանի, Ավստրիայի, Պրուսիայի ազնվականությանը։ 1830—1831 թվականներին լեհական ապստամբությունը ճնշելուց հետո ցարական Ռուսաստանը մանր շլյախտան դարձրել է մենատնտեսներ։ «Շլյախտա» տերմինը երբեմն օգտագործվում է չեխական հողերի աշխարհիկ ֆեոդալների նկատմամբ (բարձրագույն շլյախտա՝ պաներ, ստորին շլյախտա՝ զեմաններ)։
Կոիգեռա

Կոիգեռա (էստ․՝ Koigera), գյուղ Էստոնիայի Պիլվամաա նահանգի Կանեպի շրջանում։
2011 թվականի տվյալներով գյուղում բնակվում էր 46 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Յոհան Կրյուգեր

Յոհան Կրյուգեր (գերմ.՝ Johann Crüger, սորբ․՝ Jan Krygaŕ, ապրիլի 9, 1598(1598-04-09)[…], Գուբեն, Շպրե Նեյսե, Բրանդենբուրգ, Գերմանիա - փետրվարի 23, 1662(1662-02-23)[…], Բեռլին, Brandenburg-Prussia), սորբական ծագմամբ գերմանացի կոմպոզիտոր, երաժշտագետ։


== Կենսագրություն ==
Ծնվել է Գուբենում, Գեորգ Կրյուգերի ընտանիքում։ 1622 թվականից սկսած՝ զբաղվել է ուսուցչությամբ, հարստացրել է գերմանական մշակույթը, ստեղծելով բազում նոր ստեղծագործություններ, իսկ 1647 թվականից սկսած՝ կատարել է ժողովրդական երգերի մշակումներ։ 1662 թվականին դարձել է Բեռլինի Սուրբ Նիկողայոս եկեղեցու մեներգիչ։ Թողարկել է օրհներգերի երեք ժողովածու, ուր կարմիր թելի նման անցել է «Herzliebster Jesu, was hast du verbrochen?» երաժշտությունը, որը հետագայում օգտագործվել է Յոհան Սեբաստիան Բախի կողմից։ 1628 թվականին ամուսնացել է և ունեցել 5 երեխա։ 1637 թվականին ամուսնացել է երկրորդ անգամ։ 1662 թվականին մահացել է Բեռլինում։ Կրյուգերի մահից հետո միայն հրապարակվել են «Berliner Gesangbuch» (1640թ) և «Kirchenmelodien» (1649) ժողովածուները՝ նախատեսված քառաձայն երգեցողության համար։ Հայտնի են նրա ՛՛Wie soll ich dich empfangen Ah, Holy Jesus Cantate domino Jesu Meine Freude Choir Cantate Domino՛՛ ստեղծագործություները։
Ամենահայտնի ժողովածուն՝«Praxis pietatis melica» հավանաբար լույս է տեսել 1635 թվականին, իսկ արդեն 1733 թվականին հրատարակվել է 43 անգամ։


== Գրականություն ==
Friedrich Wilhelm Bautz: Crüger, Johann. In: Biographisch-Bibliographisches Kirchenlexikon (BBKL). Band 1, Bautz, Hamm 1975. 2., unveränderte Auflage Hamm 1990, ISBN 3-88309-013-1, Sp. 1172–1174.
Christian Bunners: Johann Crüger (1598–1662): Berliner Musiker und Kantor, lutherischer Lied- und Gesangbuchschöpfer. Frank & Timme, Berlin 2012, ISBN 978-3-86596-371-0.
Arrey von Dommer: Crüger, Johann. In: Allgemeine Deutsche Biographie (ADB). Band 4, Duncker & Humblot, Leipzig 1876, S. 623 f.
Hans Heinrich Eggebrecht: Crüger (Krüger), Johannes. In: Neue Deutsche Biographie (NDB). Band 3, Duncker & Humblot, Berlin 1957, ISBN 3-428-00184-2, S. 428 f.
Wolfgang Herbst: Wer ist wer im Gesangbuch? Vandenhoeck & Ruprecht, Göttingen 2001, ISBN 3-525-50323-7, S. 66 ff.
Lothar Noack, Jürgen Splett: Bio-bibliographien: Brandenburgische Gelehrte der Fruhen Neuzeit. Akademie Verlag, Berlin 1997, ISBN 3-05-002840-8, S. 103–117.
Dietrich Nummert: Mit 24 schon Musikdirektor – Kantor und Lehrer Johann Crüger. In: Berlinische Monatsschrift, Heft 4/1998, S. 64–68.


== Ծանոթագրություններ ==
Վլադիմիր Սոլովյով (փիլիսոփա)

Վլադիմիր Սերգեևիչ Սոլովյով (ռուս.՝ Владимир Сергеевич Соловьёв, հունվարի 16 (28), 1853, Մոսկվա, Ռուսական կայսրություն - հուլիսի 31 (օգոստոսի 13), 1900, Ուզկոե, Յասենևո շրջան), ռուս փիլիսոփա, աստվածաբան, բանաստեղծ, հրապարակախոս, գրաքննադատ, Գիտությունների Կայսերական ակադեմիայի պատվավոր ակադեմիկոս (1900)։ Կանգնած է 20-րդ դարասկզբի ռուսական հոգևոր վերածննդի ակունքներում։ Ազդեցություն է ունեցել Նիկոլայ Բերդյաևի, Սերգեյ Բուլգակովի, Սերգեյ և Եվգենի Տրուբեցկոյների, Պավել Ֆլորենսկու, Սեմյոն Ֆրանկի փիլիսոփայական հայացքների ձևավորման, ինչպես նաև բանաստեղծ–սիմվոլիստներ Անդրեյ Բելիյի և Ալեքսանդր Բլոկի ստեղծագործության վրա։
Դանիիլ Անդրեևի կարծիքով Սոլովյովը «միակ ռուս փիլիսոփան է, որն արժանի է այդ անվանը առանց որևէ վերապահման»


== Հիմնական կրոնա–փիլիսոփայական երկեր ==
Զուտ գիտության փիլիսոփայական սկզբունքները (Философские начала цельного знания, 1877)
Ընթերցումներ աստվածամարդկության մասին (Чтения о богочеловечестве, 1878)
Վերացական սկզբունքների քննադատություն (Критика отвлеченных начал, 1880)
Արվեստի ընդհանուր իմաստը (1890)
Միջնադարյան աշխարհընկալման անկման մասին (Об упадке средневекового миросозерцания, 1891)
Սիրո իմաստը (Смысл любви, 1894)
Բարության արդարացումը (Оправдание добра, 1897)
Երեք զրույց պատերազմի, առաջընթացի և համաշխարհային պատմության ավարտի մասին (Три разговора о войне, прогрессе и конце всемирной истории, 1900)


== Ծանոթագրություններ ==


== Արտաքին հղումներ ==
Վլադիմիր Սոլովյով Archived 2021-10-16 at the Wayback Machine.
Արինուսի գավառ

Արինուսի գավառ (պորտ.՝ Microrregião de Arinos), գավառ Բրազիլիայում, մտնում է Մատու Գրոսու նահանգի մեջ։ Մտնում է Մատու Գրոսու նահանգի հյուսիսային մարզի մեջ։ Բնակչությունը կազմում է 81 292 մարդ 2006 թվականի տվյալով։ Զբաղեցված տարածքը 54 132,982 կմ²։ Բնակչության խտությունը 1,5 մարդ/կմ²։


== Վիճակագրություն ==
Համախառն ներքին արտադրանքը կազմել է 522 308 776,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 6 891,47 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,751


== Գավառի կազմ ==
Գավառի կազմի մեջ են մտնում հետևյալ համայնքները.

Ժուարա
Նովա Մարինգա
Նովու Օրիզոնտի դու Նորտի
Պորտու դուս Գաուշուս
Սան Ժոզե դու Ռիու Կլարու
Տաբապորան
Սաարա դե լա Սիեռա

Սաարա դե լա Սիեռա (իսպ.՝ Zahara de la Sierra), բնակավայր և համայնք Իսպանիայի հարավում՝ Անդալուսիայի մաս հանդիսացող Կադիս պրովինցիայի Սիեռա դե Կադիս շրջանում (կոմարկայում)։ Զբաղեցնում է 72 կմ² տարածք։ 2018 թվականի տվյալներով բնակչության թվաքանակը եղել է մոտավորապես 1400։ Պրովինցիայի վարչական կենտրոնից՝ Կադիս քաղաքից հեռավորությունը 124 կիլոմետր է։ Անդալուսիայի այսպես կոչված՝ սպիտակ քաղաքներից մեկն է. շինությունների բացարձակ մեծամասնությունը կառուցված է սպիտակ քարով։ Մերձակայքում է գտնվում Անդալուսիայի բնության կարևոր հուշարձաններից մեկը՝ Գարգանտե Վերդե կիրճը։


== Պատմություն ==
Արաբական տիրապետության շրջանում բնակավայրը՝ շրջապատի նկատմամբ ունեցած իշխող, բարձր դիրքի և Սևիլյայի ու Ռոնդայի միջակայքում գտնվելու շնորհիվ ռազմավարական կարևոր նշանակություն է ձեռք բերել, և արաբներն այստեղ բերդ են կառուցել, որի ավերակները պահպանվել են մինչև օրս։ Արաբներն այստեղ իշխել են մինչև 1407 թվականը։ 1481 թվականին Գրանադայի էմիրության մուսուլմանները վերանվաճել են Սաարա դե լա Սիեռան, և դա առիթ է դարձել, որ կաստիլիացիներն սկսեն ռեկոնկիստան՝ հարյուրավոր տարիներ ձգված ազատագրական պատերազմը արաբ զավթիչների դեմ։ 1483 թվականին կաստիլիացիները, Կադիսի դուքս Ռոդրիգո Պոնսե դե Լեոնի հրամանատարությամբ, վերջնականապես ազատագրել են քաղաքն արաբներից։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Información Turística de Zahara de la Sierra
Սաարա դե լա Սիեռա
Zahara de la Sierra - Sistema de Información Multiterritorial de Andalucía
Punto de Información Սաարա դե լա Սիեռա
Paisaje de Interés Cultural de Zahara de la Sierra. Instituto Andaluz del Patrimonio Histórico
Tourist Information for Sierra de Grazalema in English
Դաչնի (գյուղ, Տենգուշևսկի շրջան)

Անվան այլ կիրառումների համար տե՛ս՝ Դաչնի (այլ կիրառումներ)Դաչնի (ռուս.՝ Дачный), գյուղ Ռուսաստանի Մորդովիա հանրապետության Տենգուշևսկի շրջանի կազմում։
Բնակչությունը 2005 թվականին գրանցված տվյալներով կազմում էր 679 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սերժ Իբակա

Սերժ Ջոնաս Իբակա Նգոբիլա (անգլ.՝ Serge Jonas Ibaka Ngobila, սեպտեմբերի 18, 1989(1989-09-18), Բրազավիլ, Կոնգոյի Հանրապետություն), կոնգոյացի և իսպանացի պրոֆեսիոնալ բասկետբոլիստ։ Ներկա պահին հանդես է գալիս Բասկետբոլի ազգային ասոցիացիայի (NBA) «Միլուոքի Բաքս» ակումբում՝ որպես կենտրոնական և ծանր հարձակվող։
Ծնվել է Կոնգոյի Հանրապետությունում և նախնական շրջանում խաղացել երկրի երիտասարդական հավաքականում, 17 տարեկան հասակում տեղափոխվել է Ֆրանսիա, իսկ հետո անմիջապես Իսպանիա և հանդես եկել իսպանական մի քանի ակումբներում։
Ընտրվել է NBA-ի 2008 թվականի դրաֆթի առաջին ռաունդի 24-րդ ընտրությամբ՝ «Սիեթլ Սուպերսոնիքսի» ակումբի կողմից (ավելի ուշ՝ թիմը վերանվանվեց «Օկլահոմա Սիթի Թանդեր»)։
«Տորոնտո Ռեպտորսի» կազմում 2019 թվականին ճանաչվել է NBA-ի չեմպիոն։
Պաշտպանական և հատկապես արդյունավետ բլոկշոտեր իրացնելու շնորհիվ Իբական թիմակիցների կողմից ստացել է «Օդային Իբակա», «Սերժ Պաշտպանիչ» և «Իբլոկա» մականուննեերը։
Հանդես է գալիս նաև Իսպանիայի բասկետբոլի ազգային հավաքականում, որի կազմում նվաճել է արծաթե մեդալ 2012 թվականի Լոնդոնի օլիմպիական խաղերում, ինչպես նաև ոսկե մեդալ 2011 թվականի ՖԻԲԱ-ի Եվրոպայի առաջնության ժամանակ։


== Ծանոթագրություններ ==


== Արտաքին հղումներ ==
Պաշտոնական կայք
Էջը NBA.com կայքում
Էջը Բասկետբոլ-ռեֆերենսում Archived 2017-05-30 at the Wayback Machine.
Իժորա (գյուղ, Գատչինսկի շրջան)

Անվան այլ կիրառումների համար տե՛ս՝ ԻժորաԻժորա (ռուս.՝ Ижора), գյուղ Ռուսաստանի, Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 36 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գուբեռնատորսկի

Գուբեռնատորսկի (ռուս.՝ Губернаторский), խուտոր Ռուսաստանի Դաշնության Կրասնոդարի երկրամասի Սլավյանսկի շրջանի կազմում։
Բնակչությունը ըստ վերջին գրանցված տվյալների կազմում էր 337 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լիմոնադե բերան

Լիմոնադոտ բերան (անգլ.՝ Lemonade Mouth)՝ ֆիլմ երաժշտական դրամա ժանրում։ Ֆիլմը նկարահանվել է Մարկ Պիտեր Հյուզի գրքի հիման վրա։ Ռուսաստանում ֆիլմը ցուցադրվել է 2012 թվականի մայիսի 17-ին Disney Channelով։


== Սյուժե ==
Հինգ դեռահասներ` Օլիվիան, Մոն, Չարլին, Ստելլան և Վենը վատ պահվածքի համար, որպես պատիժ դասերից հետո մնացել են դպրոցում։ Այն դասարանում որտեղ նրանք իրենց պատիժն էին կրում, նրանք հասկանում են, որ իրենց վիճակված է դառնալ ամենահայտնի երաժշտական խմբերից մեկը։ Նրանք որոշում են մասնակցել դպրոցական «Հելլոյին դանսե» երեկույթին, որից հետո խումբը մեծ ճանաչում է ձեռք բերում, գրեթե բոլորը «Լիմոնադոտ բերան» խմբի երկրպագու էին։ Բայց տնօրեն Բրեննագինին դուր չի գալիս խմբի ինքնադրսևորումը, և նա արգելում է ամեն տեսակի ելույթները դպրոցում։ Շուտով գտնվում է լուծում` խումբը յուրաքանչյուր հինգշաբթի ելույթ է ունենում սրճարանում։ Ավելի ուշ ռադիոկայաններից մեկը երգում է «Այրել կամուրջներ» երգը, որի շնորհիվ երեխաները շատ են ուրախացան։ Բայց, երբ, թվում էր, թե «Լիմոնադոտ բերան» խմբին երևացել է հաջողությունը, մեկը մյուսի հետևից նոր խնդիրների են առաջանում. անհաջող ելույթ սրճարանում, Մոն հիվանդանում է, Չարլին կոտրում է երեք մատները, Վենի մոտ կապտուկ է աչքի տակ, նկարի պատճառով, Օլիվիան կորցրել է ձայնը։ Միայն Ստելլան է մնացել առանց վնասվածքների, բայց նրա բողոքից հետո, երբ ցանկանում էին հանել լիմոնադի մեքենան դպրոցից, բոլոր երեխաններին փակում են խցում։ «Աստղային անձրև» մրցույթում ելույթ ունենալու շանսերը վերացան։ Բայց բոլորը հասկացան, որ չի կարելի հանձնվել, և պետք է շարժվեն առաջ։ Միայն թե մրցույթի ժամանակ երեխաները չկարողացան կատարել իրենց նոր երգը, բայց երկրպագուները սրահից սկսեցին երգել երգը, երկրպագուների և Սքոտտի ջանքերով, ովքեր շտապեցին օգնելու նրանց, երգը հնչեց։ Ցավոք, «Լիմոնադոտ բերանը» չի հաղթում մրցույթում, բայց հարաբերությունները խմբի անդամների միջև շտկվում են։ Հետագայում, Բենի և Սիդնիի հայրիկի հարսանիքի ժամանակ, Ստելլան ընդհանուր լեզու է գտնում օրգանական-լիմոնադ ընկերության տնօրենի հետ, ով դառնում է դպրոցի հովանավորը, որից հետո դպրոցում կառուցվում է նոր երաժշտական սրահ, բոլոր խմբերի համար։


== Դերերում ==


== Հնարավոր շարունակություն ==
2011 թվականի սկզբին Լիմոնադոտ բերան գրքի հեղինակը ասել է, որ նա աշխատում է շարունակության վրա։ Բացի այդ, Բլեյք Մայքլ, ով խաղացել է Չարլլիի դերը ասել է. «Ամեն ինչ կախված է դիտողներից, եթե նրանք ցանկանան շարունակություն, ապա ինչու ոչ, նրանք կստանան դա։ Disneyը հրաշալի ընկերություն է, այնպես որ, դուք չեք կարող գուշակել նրանց քայլերը»։ Բայց, 2012 թվականի ապրիլի 6-ին Քրիս Բրոշուն, ով խաղացել է Ռեյի դերը, իր թվիթերյան էջում գրել է, որ շարունակությունը նկարահանվելու է 2013 թվականի ամռանը։


== Ծանոթագրություններ ==

↑  Awards IMDb-ֆիլմի էջը


== Արտաքին հղումներ ==
«Լիմոնադե բերանը» թվիթերում
Lemonade Mouth Radio
Երիզակ (այլ կիրառումներ)

Երիզակ, կարող է վերաբերել՝

Երիզակ - գյուղ Արևմտյան Հայաստանում, Բիթլիսի վիլայեթի Մշո գավառում
Երիզակ - գյուղ Հայաստանի Շիրակի մարզում
Տատարկա (Սավալայի վտակ)

Անվան այլ կիրառումների համար տե՛ս՝ Տատարկա (այլ կիրառումներ)Տատարկա (ռուս.՝ Татарка), գետ Ռուսաստանում, հոսում է Վորոնեժի մարզում։


== Աշխարհագրություն ==
Գետաբերանը տեղակայված է Սավալա գետի աջ ափում՝ 43 կմ հեռավորության վրա։ Գետի երկարությունը 38 կմ է, ավազանի տարածքը 335 կմ2 է։ Տատարկաի ակունքը գտնվում է Միխայլովսկի գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Սավալա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010200312107000007416
Հիդրոլոգիական ուսումնասիրությունների կոդը - 107000741
Ավազանի կոդը - 05.01.02.003
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բոբրինեց

Բոբրինեց (ուկրաիներեն՝ Бобринець), քաղաք Ուկրաինայի Կիրովոգրադի մարզի Բոբրինեցի շրջանում, շրջկենտրոն։
Չճշտված տվյալներով Բոբրինեց քաղաքում բնակվում էր 12 800 մարդ։ Բնակավայրը զբաղեցնում է 18,13 կմ²։


== Ծանոթագրություններ ==


== Արտաքին հղումներ ==
Պաշտոնական կայք Archived 2009-10-22 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ֆանտասմագորիա (այլ կիրառումներ)

Ֆանտասմագորիա կարող է վերաբերել հետևյալին՝

Ֆանտասմագորիա (հունարեն՝ φάντασμα — ուրվական և հունարեն՝ {{{1}}} ἀγορεύω— ելույթ եմ ունենում), ցուցադրման տեսակ է, որը օգտվում է մի տեսողական իրից՝ շարժվող պատկերներ ցուցադրելու համար։
Ֆանտասմագորիա (կինո) - կինոյում Ֆանտաստիկ ֆիլմերի ենթաժանր է, կինոնկարներ են իրականությունից կտրված ինչ որ մի բանի մասին, պատկերում են տարօրինակ երևույթներ, հիվանդագին ֆանտազիաներ։
Ֆանտասմագորիա (համակարգչային խաղ) - համակարգչային խաղ է։
Ֆանտասմագորիա (բանաստեղծություն), Լուիս Քերոլի պոեմներից է։
Ֆանտասմագորիա՝ Լուիս Քերոլի Տեսիլքները, Մերիլին Մենսոնի կինոնկարի նախագիծ։
«Ֆանտասմագորիա (զենք)» — ռուսական օդային պաշտպանության կայան է։
Phantasmagoria (ալբոմ) — Curved Air ռոք խմբի երրորդ ալբոմի անվանումն է։
Ծիածան (թերթ, Ստամբուլ)

Անվան այլ կիրառումների համար տե՛ս՝ Ծիածան (այլ կիրառումներ)Ծիածան, հասարակական-քաղաքական շաբաթաթերթ։ Լույս է տեսել 1909-1910 թվականներին՝ Կոստանդնուպոլսում։ Խմբագիր՝ Ա. Սուրենյան։


== Գործունեություն ==
Լուսաբանել է մասնավորապես հայ ազգային կյանքը։ Հայկական լուրեր, ազգային կյանք, ազգային լուրեր բաժիններում մանրամասն տեղեկություններ է հաղորդել հատկապես Թուրքիայի հայերի քաղաքացիական դրության ու տնտեսական վիճակի մասին։ «Հայերը հանդեպ Ատանայի աղետին» հոդվածաշարով արձագանքել է 1909 թվականի Ադանայի հայկական կոտորածներին։ Լայն տեղ է հատկացրել Թուրքիայի քաղաքական և ներքին կյանքին [«Ժիոն թուրքերը (երիտթուրքերը) իրենց իսկական գույնով», «Սահմանադրական ազատության վտանգները» և այլն]։ «Ծիածան»ն անդրադարձել է նաև կրթության հարցերին։ Ունեցել է գրական բաժին։
(6532) Սկարֆե

(6532) Սկարֆե (անգլ.՝ Scarfe), աստերոիդ աստերոիդների հիմնական գոտում։ Հայտնաբերվել է 1995 թվականի հունվարի 4-ին Դևիդ Բելամի կողմից Կլիմենհագայիյում։
Միջին հեռավորությունը Արեգակից կազմում է 3,168184 ա. մ., առավելագույնը մոտենում է 2,8198 ա. մ. հեռավորության վրա և հեռանում 3,5166 ա. մ.։ Արեգակի շուրջ մեկ ամբողջական պտույտ է կատարում 2059,75 երկրային օրվա ընթացքում, իր ուղեծրով շարժվելով միջինում 0,174779 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6532) Սկարֆե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լեժվանիե

Լեժվանիե (վրաց.՝ ლეჟვანიე), գյուղ Վրաստանում։ Գտնվում է Սամեգրելո-Զեմո Սվանեթ մարզի Մարտվիլի շրջան‎‎‎ում։


== Դիրք ==
Գյուղը գտնվում է ծովի մակարդակից 320 մետր բարձրության վրա։ Շրջկենտրոն Մարտվիլյից հեռու է 32 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 64 մարդ։


== Ծանոթագրություններ ==
Կոմունա (Օկտյաբրսկի շրջան)

Անվան այլ կիրառումների համար տե՛ս՝ Կոմունա (այլ կիրառումներ)Կոմունա (ռուս.՝ Коммуна), գյուղակ Ռուսաստանի Ռոստովի մարզի Օկտյաբրսկի շրջանում։ Մտնում է Կոմունարսկովո գյուղական համայնքի կազմի մեջ։
Frontier Airlines

Frontier Airlines, Ամերիկայի խոշորագույն ավիաընկերություններից է, իրականացնում է հիմնականում ուղևորափոխադրումներ ԱՄՆ֊ում, Մեքսիկայում և Կոստա Ռիկայում։ Ավիաընկերությունը ունի դուստր ընկերություն՝ Republic Airways Holdings։ Ավիաընկերությունը հիմնադրվել է 1994 թվականին։


== Պատմություն ==
Ավիաընկերությունը հիմնադրվել է 1994 թվականի փետրվարի 8֊ին, և սկսել է իր գործունեությունը նույն թվականի հուլիսին։ Առաջին ինքնաթիռը Ամերիկան ընկերությանը տրամադրել է 1995 թվականին։ 1999 թվականին ավիաընկերությունը վարձակալել է Airbus A318 և Airbus A319 օդանավերը։ Այնուհետև մի քանի տարի անց ավիաընկերությունը գնում է այդ օդանավերը, և սկսում է կանոնավոր չվերթներ։
2005 թվականին ավիաընկերությունը դադարեցրել է օգտագործել Boeing արտադրության օդանվը։ 2006 թվականի նոյեմբերին ավիաընկերությունը պայմանագիր է կնքել AirTran Airways֊ի հետ, և սկսել է համատեղ թռիչքներ իրականացնել։ 2008 թվականի ապրիլին ավիաընկերությունը իր երթուղային ցանցը ընդլայնում է չվերթներ իրականացնելով Լոնդոնում, Սան Ֆրանցիսկոյում, Մոսկվայում, Սանկտ Պետերբուրգում, Կրասնոդարում, Անապայում, Ֆրանկֆուրտում, Իտալիայում, Ֆրանսիայում և Լիոնում։ 2009 թվականին ավիաընկերությունը ձեռք է բերում դուստր ավիաընկերություն՝ Republic Airways Holdings։


== Չվերթը ==
2011 թվականին հուլիսի 1֊ին ավիաընկերության չվերթը բաղկացած էր հետևյալ ինքնաթիռներից՝


== Ծանոթագրություններ ==


== Արտաքին հղումներ ==
Ավիաընկերության պաշտոնական կայք Frontier Airlines
Frontier Airlines Fleet Photos and Tail Closeups
Wild Blue Yonder inflight magazine
Դիվայի քարանձավ

Դիվայի քարանձավ, կարստային կրաքարային քարանձավ Հյուսիսային Ուրալի արևմտյան լանջին, Ռուսաստանի Դաշնության Պերմի երկրամասում, Կոլվա գետի հովտում։
Ընդհանուր երկարությունը 3.2 կմ է։ Հայտնի է շուրջ 60 այր, կան մի շարք մանր լճեր, բազմաթիվ հոսանստվածքային գոյացումներ։


== Ծանոթագրություններ ==
Լարս Ուլրիխ

Լարս Ուլրիխ (դան․՝ Lairs Ulrich, դեկտեմբերի 26 1963, Գենտոֆտ, Դանիա), ամերիկացի թմբկահար, պրոդյուսեր և արտիստ դանիական ծագմամբ։ Մետալլիկա խմբի հիմնադրիներից մեկը։
Լարս Ուլրիխի նվագելաոճը շատ բազմազան է, սկսած պարզ ռիթմերից «The Black Album»-ում, մինչև բարդ հատվածներ խմբի առաջին ալբոմում։


== Ծանոթագրություններ ==
Սելցո (գյուղ, Վյազեմսկի շրջան)

Անվան այլ կիրառումների համար տե՛ս՝ ՍելցոՍելցո (ռուս.՝ Сельцо), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դոկուդովո (գյուղ, Պոչինկովսկի շրջան)

Դոկուդովո (ռուս.՝ Докудово), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 40 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բեռլինի Հումբոլդտի համալսարան

Բեռլինի Հումբոլդտի անվան համալսարան (գերմ.` Humboldt-Universität zu Berlin), ամենահին համալսարանը Բեռլինում` հիմնադրված 1810 թվականին՝ պրուսիացի նշանավոր լեզվաբան, փիլիսոփա և հասարակական գործիչ Վիլհելմ ֆոն Հումբոլդտի կողմից։
1810 թվականից մինչև 1828 թվականները հաստատությունը հայտնի է եղել որպես Բեռլինի համալսարան (Universität zu Berlin), որից հետո՝ Ֆրիդրիխ Վիլհելմի անվան համալսարան (Friedrich-Wilhelms-Universität), իսկ ավելի ուշ, արդեն ոչ պաշտոնապես կրել է Ունտեր դեն Լինդենի համալսարան (Universität unter den Linden) (տարածքում գտնվող համանուն զբոսայգու անվամբ)։ 1949 թվականից հաստատությունն ստանում է ներկայիս անվանումը՝ ի պատիվ Վիլհելմ ֆոն Հումբոլդտի և կրտսեր եղբոր՝ մասնագիտությամբ աշխարհագետ Ալեքսանդր ֆոն Հումբոլդտի։
Հիմնադրման թվականին համալսարանն ունեցել է թվով 256 ուսանող, որոնց ներկայիս թիվը 2011 թվականի դրությամբ կազմում է 30 061։
Հումբոլդտի համալսարանը Բեռլինում գտնվող չորս համալսարաններից ամենահինն է։


== Արտաքին հղումներ ==
Պաշտոնական կայք
Հաթթը Հումայուն

Հաթթը Հումայուն (hatt-i hiimayun - կայսերական գիր), 1856 թ.-ի փետրվարի 18-ին սուլթան Աբդուլ Մեջիդի ստորագրած հրովարտակը Օսմանյան կայսրության ոչ մուսուլման ժողովուրդների վիճակը բարելավելու վերաբերյալ։ Հրապարակվել է 1853-1856 թթ.-ի Ղրիմի պատերազմից հետո, Անգլիայի և Ֆրանսիայի ճնշմամբ, որոնք ուզում էին կանխել Փարիզի հաշտության բանակցությունների ընթացքում Ռուսաստանի հնարավոր միջամտությունը՝ Թուրքիայում ապրող քրիստոնյաների իրավունքների պաշտպանության առիթով։
Հաթթը Հումայուն կրկնում էր Հաթթը շերիֆը՝ միայն ավելի ընդարձակ և մանրամասնված։ Հաթթը Հումայուն առանձին փոփոխություններ չմտցրեց Թուրքիայի բռնակալական վարչակարգի էության մեջ, պահպանվում էր ոչ մուսուլման բնակչության իրավազրկությունը։ Ազգային փոքրամասնություններին շնորհած հրամանագրերից առանձին սահմանափակումներով և խոչընդոտներով իրականացվեցին միայն կրոնական համայնքներին վերաբերող կանոնադրությունները, քրիստոնեաբնակ առանձին նահանգներին տրված ներքին ինքնավարության արտոնությունները (Կրետե կղզի, «Լիբանան լեռ», Սամոս կղզի, Աֆոնի լեռ)։
Բուրուն-Էրեն

Բուրուն-Էրեն, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Նովիե Կարամալի (գյուղ, Աուրգազինսկի շրջան)

Անվան այլ կիրառումների համար տե՛ս՝ Նովիե ԿարամալիՆովիե Կարամալի (ռուս.՝ Новые Карамалы, բաշկիրերեն՝ Яңы Ҡарамалы), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 402 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆուտբոլի Անգլիայի գավաթ 1954-55

Ֆուտբոլի Անգլիայի գավաթ 1954-55 (անգլ.՝ 19- FA Cup), Ֆուտբոլի Անգլիայի գավաթի 74-րդ խաղարկությունն է, որում հաղթեց «Նյուքասլ Յունայթեդ» ֆուտբոլային ակումբը։


== Եզրափակիչ ==
Սան Ձենոնե դելյի Էձելինի

Սան Ձենոնե դելյի Էձելինի (իտալերեն՝ San Zenone degli Ezzelini), կոմունա Իտալիայում։ Գտնվում է Վենետո մարզի Տրևիզո գավառում։
Բնակչությունը կազմում է 6506 մարդ, խտությունը՝ 342 մարդ/կմ²։ Զբաղեցնում է 19 կմ² մակերես։ Փոստային ինդեքս՝ 31020, հեռախոսային կոդ՝ 0423։


== Ծանոթագրություններ ==